དེ་ལྟར་བོད་ཀྱི་ཆོས་དང་རིག་གཞུང༌།ལྷག་པར་དུ་བོད་རང་གི་ལོ་རྒྱུས་ལ་རྒྱུས་མངའ་རིམ་གྱིས་ལོན་རྗེས།ཤིང་བཟའ་ཚང་གི་སྐུ་ཕྲེང་འདི་འཕྲོ་བརླག་ཏུ་མི་གཏོང་རྒྱུ་དང་།བོད་ཀྱི་བསྟན་པ་ཆབ་སྲིད་ལ་ཞབས་ཞུ་གང་ཐུབ་ཅིག་བསྒྲུབ་རྒྱུའི་ཆོད་སེམས་ཐུགས་སུ་ཡུན་རིང་འཇགས་སླད་༧གོང་ས་མཆོག་གི་ཞབས་རྗེས་དེད་ནས་རང་དབང་རྒྱལ་ཁབ་རྒྱ་གར་དུ་ཕྱི་ལོ་༡༩༩༧ལོར་བཙན་བྱོལ་དུ་ཕེབས།བཞུགས་སྒར་དུ་༧གོང་ས་མཆོག་གི་གཟིམ་ཆུང་མཇལ་ཁ་བཅར་སྐབས་༧གོང་ས་མཆོག་གིས་ཨ་མདོའི་དཔའ་བོ་ཞེས་བསྟོད་བསྔགས་གནང་།དེ་ནས་༧གོང་ས་མཆོག་གི་བཀའ་དགོང་ལྟར་རྒྱ་གར་ལྷོ་ཕྱོགས་སེ་ར་དགོན་དུ་ཕེབས་ནས་མུ་མཐུད་སློབ་གཉེར་བྱས་ཏེ་བཞུགས།